Šakynos tvenkinys
56°10′33″ š. pl. 23°6′58″ r. ilg.﻿ / ﻿56.17583°š. pl. 23.11611°r. ilg.﻿ / 56.17583; 23.11611 Šakynos tvenkinys – tvenkinys Lietuvoje, Šiaulių rajone, pietvakariniame Šakynos miestelio pakraštyje. Sudarytas užtvenkus Šakynos upę (Švėtės intakas) 3,3 km nuo jos žiočių. Tvenkinio ilgis iš pietvakarių į šiaurės rytus – 0,53 km, plotis – iki 0,46 km. Altitudė 89,5 m. Krantai žemi. Pietinėje ir vakarinėje pakrantėje auga miškeliai. Aplinkui plyti dirbami laukai. Tvenkinys įrengtas 1978 metais. 2015 m. atlikti užtvankos hidrotechninių įrenginių rekonstrukcijos darbai.